b'\n_START_ARTICLE_\nTrivago\n_START_SECTION_\nZgodovina\n_START_PARAGRAPH_\ntrivago GmbH so zasnovali leta 2004 in lansirali leto kasneje v Nem\xc4\x8diji trije ustanovitelji: Peter Vinnemeier, Malte Siewert in Rolf Schr\xc3\xb6mgens._NEWLINE_V letu 2006 so bile lansirane prve lokalne platforme v Zdru\xc5\xbeenem Kraljestvu, \xc5\xa0paniji in Franciji. Leto kasneje so se pridu\xc5\xbeile \xc5\xa1vedska in poljska razli\xc4\x8dica. V letu 2008 je bil trivago lansiran v Italiji, Gr\xc4\x8diji, Rusiji, Srbiji, Braziliji, Mehiki, Tur\xc4\x8diji, ZDA, na Kitajskem, Norve\xc5\xa1kem, Portugalskem, v Romuniji, na Finskem, v Bolgariji in na Nizozemskem. Japonska se priklju\xc4\x8di v avgustu 2009 in Danska v septembru 2010. V letu 2011 so ji sledile Slovenija, Belgija in \xc4\x8ce\xc5\xa1ka. Leta 2012: Irska, Mad\xc5\xbearska, \xc5\xa0vica, Kanada, Nova Zelandija, Avstralija in Avstrija. Leto kasneje Ju\xc5\xbena Koreja, Singapur, Hong Kong, Indija, Argentina, \xc4\x8cile in Kolumbija. Leta 2014: Indonezija, Zdru\xc5\xbeeni arabski emirati, Tajska, Republika Ju\xc5\xbena Afrika, Tajvan, Izrael, Filipini, Vietnam. V letu 2015 pa Arabski svet, Slova\xc5\xa1ka in Hrva\xc5\xa1ka._NEWLINE_Podjetje Expedia je 21. decembra 2012 kupilo ve\xc4\x8dinski dele\xc5\xbe v trivagu, vreden 447 milijonov evrov.\n_START_SECTION_\nPrimerjava cen hotelov\n_START_PARAGRAPH_\nSpletna stran primerja tako hotelske cene kot tudi mnenja popotnikov. Uporabniki lahko i\xc5\xa1\xc4\x8dejo hotele glede na lokacijo, glede na datum in na vrsto sobe. Uporanik lahko nastavi iskanje tudi specifi\xc4\x8dno z uporabo parametrov, kot so recimo opremljenost hotela, \xc5\xa1portne in druge mo\xc5\xbenosti. Na strani so prikazane vse razpolo\xc5\xbeljive ponudbe za katere je mo\xc5\xbena rezervacija na zunanji rezervacijski strani._NEWLINE_Primerjava uporablja informacije iz razli\xc4\x8dnih virov, vklju\xc4\x8dajo\xc4\x8d rezervacijske spletne strani, uporabnike portala in hotelirje. Uporabniki, ki dodajo mnenje prejmejo manj\xc5\xa1o vsoto denarja na vsaka dva meseca. Polovica prihodkov podjetja je namenjena \xc4\x8dlanom skupnosti in je razdeljena glede na razli\xc4\x8dne nivoje skupnosti in vlo\xc5\xbeka, ki je prispevan k oblikovanju vsebine.\n_START_SECTION_\ntrivago Hotel Manager (tHM)\n_START_PARAGRAPH_\ntrivago Hotel Manager je brezpla\xc4\x8dna storitev namenjena hotelirjem za urejanje spletne prisotnosti na trivagu. trivago Hotel Manager nudi nasvete in orodja s katerimi lahko hotelirji pove\xc4\x8dajo vidnost in samo rangiranje na iskalniku. Na trivago Hotel Manager-ju je trenutno registriranih 120.000 hotelirjev po vsem svetu.\n_START_SECTION_\ntrivago Hotel Test\n_START_PARAGRAPH_\ntrivago Hotel Test je trenutno dostopen v naslednjih dr\xc5\xbeavah: Nem\xc4\x8dija, Avstrija, \xc5\xa0vica, Velika Britanija, Irska, \xc5\xa0panija, Italija, \xc5\xa0vedska, Belgija, Poljska, Finska, Danska, \xc5\xa0vedska, Nizozemska, Mad\xc5\xbearska in Zdru\xc5\xbeene dr\xc5\xbeave Amerike. Gre za enostaven in standariziran vpra\xc5\xa1alnik, ki ga izpolnijo gosti hotela z namenom, da bi pridobili najnovej\xc5\xa1a in nepristranska mnenja.\n_START_SECTION_\ntrivago Hotel Price Index (tHPI)\n_START_PARAGRAPH_\ntrivago Hotel Price index (tHPI) je indeks cen hotelskih nastanitev, ki ga podjetje objavi vsaki mesec.'